**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 86-3/2562**

**วันพฤหัสบดีที่ 14 กุมภาพันธ์ 2562**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

--------------------------------------

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
4. รศ.กานดา สายแก้ว รองคณบดีฝ่ายวิจัยและบัณฑิตศึกษา
5. รศ.ขนิษฐา คำวิลัยศักดิ์ รองคณบดีฝ่ายวิชาการ
6. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
7. อ.จารุพล สุริยวนากุล รองคณบดีฝ่ายพัฒนานักศึกษา
8. รศ.สมชาย ชวนอุดม หัวหน้าสาขาวิชาวิศวกรรมเกษตร
9. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
10. รศ.วินัย ศรีอำพร กรรมการผู้ทรงคุณวุฒิ
11. รศ.ธนากร วงศ์วัฒนาเสถียร กรรมการผู้ทรงคุณวุฒิ
12. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
2. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
3. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
4. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
5. นายภาณุพงศ์ ต.ประเสริฐ ผู้ช่วยเลขานุการ
6. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

1. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
2. อ.สมศักดิ์ หอมดี หัวหน้าสาขาวิชาวิศวกรรมอุตสาหการ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 รายงานผลการดำเนินงานให้ทุนอุดหนุนการทำโครงงานวิจัย (Project) สำหรับนักศึกษา ระดับปริญญาตรี**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า ตามที่คณะฯ ได้ให้การสนับสนุนทุนอุดหนุนการทำโครงการวิจัย (Project) สำหรับนักศึกษาระดับปริญญาตรีโดยใช้เงินกองทุนวิจัย คณะวิศวกรรมศาสตร์ ตามประกาศฉบับที่ 1674/2561 เพื่อเป็นการส่งเสริมให้งานวิจัยมีคุณภาพมากยิ่งขึ้น นั้น มีคณาจารย์และนักศึกษาของคณะฯ ได้รับอนุมัติทุนอุดหนุนดังกล่าว ระหว่างเดือนตุลาคม – ธันวาคม 2561 จำนวน 118 ทุน รวมเป็นเงิน 632,450 บาท (หกแสนสามหมื่นสองพันสี่ร้อยห้าสิบบาทถ้วน) ทั้งนี้มีการเบิกจ่ายแล้วประมาณ 80% จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.2 ผลประเมินโครงการประเมินคุณภาพผลงานวิจัยเชิงวิชาการด้านวิทยาศาสตร์ และเทคโนโลยีของสถาบันอุดมศึกษาในประเทศไทย ปี พ.ศ. 2560 โดย สกว.**

รองคณบดีฝ่ายวิจัยและบัณฑิตศึกษาได้แจ้งที่ประชุมถึงข้อมูลเชิงสถิติเปรียบเทียบผลประเมินคุณภาพผลงานวิจัยเชิงวิชาการด้านวิทยาศาสตร์และเทคโนโลยีของสถาบันอุดมศึกษาในประเทศไทย ระหว่างปี พ.ศ. 2560 กับปี พ.ศ. 2557 โดยการรวบรวมข้อมูลจากสำนักงานกองทุนสนับสนุนการวิจัย (สกว.) ทั้งนี้ ผลประเมินคุณภาพฯ ปี พ.ศ. 2560 ใช้ข้อมูลระหว่าง ปี 2557 - 2559 และผลประเมินคุณภาพฯ ปี พ.ศ. 2557 ใช้ข้อมูลระหว่าง ปี 2554 – 2556 โดยใช้เกณฑ์ที่แตกต่างกัน ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.3 ระบบ PUB EN KKU**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า ตามที่คณะฯ ได้ดำเนินการพัฒนาระบบ PUB EN KKU เพื่อใช้ในการรวบรวม สรุปและปรับปรุงข้อมูลจำนวนบทความตีพิมพ์และจำนวนการอ้างอิงของบทความโดยอัตโนมัติด้วยการเชื่อมโยงข้อมูลจากฐาน Scopus และ Google Scholar ทั้งนี้ ยังสามารถนำไปใช้ในการตรวจสอบคุณสมบัติอาจารย์ประจำหลักสูตรด้วย ฝ่ายวิจัยและบัณฑิตศึกษาจึงขอเรียนเชิญให้คณาจารย์สมัคร Google Scholar Profile เพื่อทำให้ระบบสามารถค้นหาบทความตีพิมพ์ของคณาจารย์ได้อย่างครอบคลุม ทั้งการประชุมวิชาการและวารสาร ในการนี้ ฝ่ายวิจัยและบัณฑิตศึกษาจะอำนวยความสะดวกในการสมัคร Google Scholar Profile ที่สาขา โดยจะจัดทำหนังสือแจ้งวันเวลาไปยังหัวหน้าสาขาอีกครั้ง และจะดำเนินการจัดทำวิดีโอแนะนำการสมัคร Google Scholar Profile ต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.4 ข้อมูลจำนวนผู้ขอรับใบอนุญาตประกอบวิชาชีพวิศวกรรมควบคุม ระดับภาคีวิศวกร**

ประธานได้แจ้งที่ประชุมว่า ด้วยสภาวิศวกรในฐานะองค์กรควบคุมการประกอบวิชาชีพวิศวกรรมควบคุม มีวัตถุประสงค์และอำนาจหน้าที่ตามพระราชบัญญัติวิศวกร พ.ศ. 2542 เกี่ยวกับการพิจารณา ออกใบอนุญาตให้แก่ผู้ประกอบวิชาชีพวิศวกรรมควบคุม รวมถึงการส่งเสริมการศึกษา การวิจัย และการประกอบวิชาชีพวิศวกรรม ในการนี้สภาวิศวกรได้จัดทำรายงานข้อมูลจำนวนผู้เข้าทดสอบความรู้และผู้ผ่านการทดสอบความรู้ ผู้ขอรับใบอนุญาตเป็นผู้ประกอบวิชาชีพวิศวกรรมควบคุม ระดับภาคีวิศวกร ตามข้อบังคับสภาวิศวกร ว่าด้วยการออกใบอนุญาตเป็นผู้ประกอบวิชาชีพวิศวกรรมควบคุม ระดับภาคีวิศวกร พ.ศ.2559 ตั้งแต่วันที่ 1 มกราคม 2561 ถึงวันที่ 31 ธันวาคม 2561 สภาวิศวกรจึงขอแจ้งข้อมูลจำนวนผู้เข้าทดสอบและผู้ผ่านการทดสอบความรู้ของผู้สำเร็จการศึกษาจากคณะวิศวกรรมศาสตร์ มหาวิทยาลัยขอนแก่น ในช่วงระยะเวลาดังกล่าว โดยจำแนกตามสาขาวิศวกรรมและหมวดวิชา จึงแจ้ง ที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.5 ผลการรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 5750**

รองคณบดีฝ่ายบริหารได้เสนอต่อที่ประชุมว่า ตามที่คณะฯ ได้ประกาศรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 5750 สังกัดคณะวิศวกรรมศาสตร์ (ปฏิบัติงานที่สาขาวิชาวิศวกรรมไฟฟ้า) ตามประกาศมหาวิทยาลัยขอนแก่น (ฉบับที่ 2287/2561) ลงวันที่ 23 สิงหาคม 2561 ผลปรากฏว่า มีผู้สมัครเข้ารับการคัดเลือกและชำระเงินค่าธรรมเนียมการสมัคร จำนวน 1 ราย ซึ่งขาดคุณสมบัติข้อ 1.4 แห่งประกาศรับสมัคร จึงเป็นผู้ไม่มีสิทธิ์เข้ารับการคัดเลือกในตำแหน่งดังกล่าว ตามประกาศมหาวิทยาลัยขอนแก่น (ฉบับที่ 3622/2561) ลงวันที่ 25 ธันวาคม 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.6 (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนทุนวิจัยสถาบัน โดยใช้เงินกองทุนวิจัยคณะวิศวกรรมศาสตร์**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า ด้วยคณะฯ มีนโยบายและยุทธศาสตร์ ในการส่งเสริม สนับสนุนและพัฒนาบุคลากรสายสนับสนุนของคณะฯ ให้มีทักษะและเพิ่มขีดความสามารถ ในการพัฒนาศักยภาพด้านการวิจัย ซึ่งมีกระบวนการพัฒนาอย่างต่อเนื่อง และสอดคล้องกับวัตถุประสงค์ตามข้อ 4(1) แห่งระเบียบมหาวิทยาลัยขอนแก่น ว่าด้วย กองทุนวิจัยในระดับคณะ พ.ศ. 2561 คณะกรรมการบริหารกองทุนวิจัยคณะฯ จึงได้ปรับปรุงหลักเกณฑ์การสนับสนุนทุนวิจัยสถาบัน โดยใช้เงินกองทุนวิจัยคณะวิศวกรรมศาสตร์ และได้จัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนทุนวิจัยสถาบัน โดยใช้เงินกองทุนวิจัยคณะวิศวกรรมศาสตร์ โดยผ่านความเห็นชอบ จากที่ประชุมคณะกรรมการบริหารกองทุนวิจัยประจำคณะวิศวกรรมศาสตร์ ในคราวประชุมครั้งที่ 1/2562 เมื่อวันที่ 14 กุมภาพันธ์ 2562 เรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**1.7 (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนกลุ่มวิจัย โดยใช้เงินกองทุนวิจัยคณะวิศวกรรมศาสตร์**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า ด้วยคณะฯ มีนโยบายที่จะเป็นผู้นำ ในการวิจัย สร้างองค์ความรู้ใหม่และนวัตกรรม เพื่อพัฒนาชุมชม ท้องถิ่น ประเทศกลุ่มประเทศอนุภูมิภาค ลุ่มน้ำโขง และประชาคมอาเซียน สอดคล้องกับนโยบาย “มหาวิทยาลัยวิจัยแห่งชาติ” นั้น การสร้างกลุ่มวิจัยเป็นกลไกหนึ่งในการสร้างความก้าวหน้าและความเป็นเลิศทางวิชาการในสาขาวิชาต่าง ๆ คณะกรรมการบริหารกองทุนวิจัยคณะฯ จึงได้ปรับปรุงหลักเกณฑ์การสนับสนุนกลุ่มวิจัย โดยใช้เงินกองทุนวิจัย คณะวิศวกรรมศาสตร์ และได้จัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนกลุ่มวิจัย โดยใช้เงินกองทุนวิจัยคณะวิศวกรรมศาสตร์ โดยผ่านความเห็นชอบจากที่ประชุมคณะกรรมการบริหารกองทุนวิจัยประจำคณะวิศวกรรมศาสตร์ ในคราวประชุมครั้งที่ 1/2562 เมื่อวันที่ 14 กุมภาพันธ์ 2562 เรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ โดยมีข้อเสนอแนะให้แก้ไขในรายละเอียดเล็กน้อย**

**1.8 (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนทุนวิจัยที่มีความร่วมมือกับเครือข่ายความร่วมมือทั้งภายในและต่างประเทศ ที่มีข้อตกลงร่วมกับคณะหรือมหาวิทยาลัย โดยใช้เงินกองทุนวิจัยคณะวิศวกรรมศาสตร์**

รองคณบดีฝ่ายวิจัยและบัณฑิตศึกษาได้แจ้งที่ประชุมว่า เพื่อเพิ่มศักยภาพขีดความสามารถ ในการแข่งขันด้านการผลิตบัณฑิตและการวิจัย โดยใช้การจัดการศึกษาระดับบัณฑิตศึกษาเป็นฐาน และเตรียมนักศึกษาให้เป็นนักวิจัยหรือนักวิชาการที่สามารถทำงานวิจัยอิสระได้ในอนาคต พร้อมกับส่งเสริมและสนับสนุนตัวชี้วัดในส่วนของจำนวนนักศึกษาต่างชาติมากยิ่งขึ้น ฝ่ายวิจัยและบัณฑิตศึกษาจึงได้จัดทำ (ร่าง) ประกาศมหาวิทยาลัยขอนแก่น เรื่อง หลักเกณฑ์การสนับสนุนทุนวิจัยที่มีความร่วมมือกับเครือข่ายความร่วมมือทั้งภายในและต่างประเทศที่มีข้อตกลงร่วมกับคณะหรือมหาวิทยาลัย โดยใช้เงินกองทุนวิจัย คณะวิศวกรรมศาสตร์ ซึ่งผ่านความเห็นชอบจากที่ประชุมคณะกรรมการบริหารกองทุนวิจัยประจำ คณะวิศวกรรมศาสตร์ ในคราวประชุมครั้งที่ 1/2562 เมื่อวันที่ 14 กุมภาพันธ์ 2562 เรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ โดยมีข้อเสนอแนะให้แก้ไขในรายละเอียดเล็กน้อย**

**1.9 สรุปเงินกองทุนวิจัยคณะวิศวกรรมศาสตร์**

ประธานได้แจ้งที่ประชุมถึงสรุปการเบิกจ่ายเงินกองทุนวิจัยคณะวิศวกรรมศาสตร์ จำแนกตามงาน/โครงการ และปีงบประมาณ พร้อมกับรายรับ ซึ่งได้จากการให้บริการวิชาการและการวิจัยของบุคลากรสังกัดคณะฯ ที่มหาวิทยาลัยตัดโอนให้ในแต่ละปีงบประมาณ ระหว่างปีงบประมาณ พ.ศ. 2559 – 2561 ทั้งนี้ เงินกองทุนวิจัยคณะวิศวกรรมศาสตร์ มีงบประมาณคงเหลือ ณ วันที่ 18 ตุลาคม 2561 รวมทั้งสิ้น จำนวน 41,139,750.64 บาท (สี่สิบเอ็ดล้านหนึ่งแสนสามหมื่นเก้าพันเจ็ดร้อยห้าสิบบาท หกสิบสี่สตางค์) จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

**ระเบียบวาระที่ 2 รับรองรายงานการประชุมครั้งที่ 85-2/2562 เมื่อวันพฤหัสบดีที่ 31 มกราคม 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 85-2/2562 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 เรื่องสืบเนื่องวาระที่ 5.11 รับรองผลการศึกษา ในคราวประชุมครั้งที่ 85-2/2562 เมื่อวันที่ 31 มกราคม 2562**

ประธานได้สอบถามที่ประชุมว่า สืบเนื่องวาระที่ 5.11 รับรองผลการศึกษา ในคราวประชุมครั้งที่ 85-2/2562 เมื่อวันที่ 31 มกราคม 2562 ที่ประชุมพิจารณาแล้วมีมติเห็นชอบผลการศึกษา ระดับปริญญาตรี ประจำภาคการศึกษาต้น ปีการศึกษา 2561 ของนักศึกษา จำนวน 1 คน เพิ่มเติม เนื่องจากการลงทะเบียนเรียนช้า กรณีพิเศษ ไม่สำเร็จ ในรายวิชา 195335 การทำความเย็น (REFRIGERATION) และให้ฝ่ายวิชาการดำเนินการต่อไป ในการนี้ เนื่องจากในภาคการศึกษาต้น ปีการศึกษา 2561 ระดับปริญญาตรี มี 1 รายวิชา ที่ยังไม่ได้ส่งผลการศึกษา คือ รายวิชา 196421 AIR POLLUTION CONTROL AND DESIGN จึงมีมติ ให้แต่งตั้งคณะกรรมการสอบข้อเท็จจริงอาจารย์ประจำรายวิชาดังกล่าวข้างต้น และดำเนินการให้แล้วเสร็จภายใน 7 วัน ทั้งนี้ ให้ฝ่ายบริหารดำเนินการต่อไป นั้น จึงขอสอบถามที่ประชุมถึงความคืบหน้าในการส่งผลการศึกษาของรายวิชา 196421 AIR POLLUTION CONTROL AND DESIGN

หัวหน้าสาขาวิชาวิศวกรรมสิ่งแวดล้อมได้แจ้งที่ประชุมว่า จากการสอบถามด้วยวาจาครั้งล่าสุดเช้าวันนี้ (วันที่ 14 กุมภาพันธ์ 2562) ได้รับแจ้งจากอาจารย์ประจำรายวิชา 196421 AIR POLLUTION CONTROL AND DESIGN ว่า จะดำเนินการส่งผลการศึกษาให้แล้วเสร็จภายในวันที่ 15 กุมภาพันธ์ 2562 จึงแจ้งที่ประชุมเพื่อรับทราบ

ประธานได้แจ้งที่ประชุมเพิ่มเติมว่า ในส่วนของการดำเนินการแต่งตั้งคณะกรรมการสอบข้อเท็จจริงอาจารย์ประจำรายวิชา 196421 AIR POLLUTION CONTROL AND DESIGN ฝ่ายบริหารได้ดำเนินการตามขั้นตอนเรียบร้อยแล้ว ทั้งนี้ การดำเนินการดังกล่าวอาจไม่สามารถดำเนินการให้แล้วเสร็จภายใน 7 วัน ได้ จึงแจ้งที่ประชุมเพื่อรับทราบ

**ที่ประชุมรับทราบ**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 คุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ประเภทวิชาการ (พนักงานมหาวิทยาลัย) เลขประจำตำแหน่ง 5751 (ปฏิบัติงานที่สาขาวิชาวิศวกรรมโยธา)**

ประธานได้เสนอต่อที่ประชุมว่า ด้วยสาขาวิชาวิศวกรรมโยธาได้เสนอคุณสมบัติ รายชื่อคณะกรรมการและคณะอนุกรรมการคัดเลือกและสรรหาบุคคลเข้าปฏิบัติงานมหาวิทยาลัยประเภทวิชาการ (พนักงานมหาวิทยาลัย) เลขประจำตำแหน่ง 5751 (ปฏิบัติงานที่สาขาวิชาวิศวกรรมโยธา) จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2 การเปิดรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 5749 (ปฏิบัติงานที่สาขาวิชาวิศวกรรมคอมพิวเตอร์)**

รองคณบดีฝ่ายบริหารได้เสนอต่อที่ประชุมว่า สืบเนื่องจากวาระที่ 5.4 คุณสมบัติและรายชื่อคณะกรรมการคัดเลือกและสรรหาบุคคลเข้าปฏิบัติงานมหาวิทยาลัย ประเภทวิชาการ (พนักงานมหาวิทยาลัย) เลขประจำตำแหน่ง 5749 (ปฏิบัติงานที่สาขาวิชาวิศวกรรมคอมพิวเตอร์) ในคราวประชุม ครั้งที่ 83-24/2561 เมื่อวันที่ 27 ธันวาคม 2561 ด้วยคณะวิศวกรรมศาสตร์มีความประสงค์จะเปิดรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 5749 (ปฏิบัติงานที่สาขาวิชาวิศวกรรมคอมพิวเตอร์) ที่ประชุมพิจารณาแล้วมีมติเห็นชอบ โดยกำหนดคุณสมบัติของผู้มีสิทธิ์สมัคร ข้อ 1.4 ให้เป็นผู้ที่สำเร็จการศึกษาในระดับปริญญาเอก ทางด้านวิศวกรรมคอมพิวเตอร์ วิทยาการคอมพิวเตอร์ เทคโนโลยีมัลติมีเดีย วิศวกรรมไฟฟ้าสื่อสาร วิศวกรรมเสียง เทคโนโลยีดนตรี เกม แอนิเมชัน นั้น มหาวิทยาลัยได้ตรวจสอบแล้วปรากฏว่า ตามประกาศมหาวิทยาลัยขอนแก่น (ฉบับที่ 877/2561) เรื่อง กรอบอัตราพนักงานมหาวิทยาลัยเงินงบประมาณแผ่นดิน ประกอบกับหนังสือ กองยุทธศาสตร์ ที่ ศธ 0514.1.4.1/ว 697 ลงวันที่ 26 เมษายน 2561 มหาวิทยาลัยได้อนุมัติกรอบอัตราพนักงานมหาวิทยาลัยเงินงบประมาณแผ่นดิน ตำแหน่งอาจารย์ เลขประจำตำแหน่ง 5749 สังกัด คณะวิศวกรรมศาสตร์ โดยกำหนดคุณสมบัติให้รับสมัครคัดเลือกจากผู้ที่สำเร็จการศึกษาระดับปริญญาเอกสาขาวิชาวิศวกรรมสื่อดิจิทัลหรือที่เกี่ยวข้อง จึงแจ้งให้คณะฯ ดำเนินการพิจารณากำหนดคุณสมบัติในการรับสมัครคัดเลือกในตำแหน่งดังกล่าวใหม่ เพื่อให้สอดคล้องตามคุณสมบัติของกรอบอัตราที่มหาวิทยาลัย กำหนดไว้ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยแก้ไขคุณสมบัติของผู้มีสิทธิ์สมัคร ข้อ 1.4 เป็นดังนี้ “มีวุฒิปริญญาเอก ทางด้านวิศวกรรมสื่อดิจิทัลหรือที่เกี่ยวข้อง (วิศวกรรมคอมพิวเตอร์ วิทยาการคอมพิวเตอร์ เทคโนโลยีมัลติมีเดีย วิศวกรรมไฟฟ้าสื่อสาร วิศวกรรมเสียง เทคโนโลยีดนตรี เกม แอนิเมชัน) และต้องสำเร็จการศึกษาจากสถาบันที่ ก.พ. รับรอง หรือสภามหาวิทยาลัยรับรอง หรือ World University Rankings by Times Higher Education (THE) อันดับเท่ากับหรือสูงกว่ามหาวิทยาลัยขอนแก่น ณ วันที่ประกาศรับสมัคร”**

**ทั้งนี้ ให้ฝ่ายบริหารดำเนินการต่อไป**

**5.3 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัยและบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษา ได้เรียนครบหลักสูตรประจำภาคการศึกษาต้นและภาคการศึกษาปลาย ปีการศึกษา 2561 รวมจำนวน 2 คน ซึ่งได้ผ่านการตรวจสอบความถูกต้องจากสาขาวิชาที่สังกัด และผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 4/2562 เมื่อวันที่ 4 กุมภาพันธ์ 2562 เรียบร้อยแล้ว ดังนี้

**ภาคการศึกษาต้น ปีการศึกษา 2561**

หลักสูตรวิศวกรรมศาสตรมหาบัณฑิต (วศ.ม.)

- สาขาวิชาวิศวกรรมไฟฟ้า แผน ก แบบ ก 1 จำนวน 1 คน

**ภาคการศึกษาปลาย ปีการศึกษา 2561**

หลักสูตรวิศวกรรมศาสตรมหาบัณฑิต (วศ.ม.)

- สาขาวิชาวิศวกรรมการจัดการอุตสาหกรรมและโลจิสติกส์ จำนวน 1 คน

แผน ก แบบ ก 2

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและบัณฑิตศึกษาดำเนินการต่อไป**

**5.4 การเปลี่ยนแปลงระดับคะแนน**

วาระลับ

**5.5 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาต้น ปีการศึกษา 2561 จำนวน 4 คน และประจำภาคการศึกษาปลาย ปีการศึกษา 2561 จำนวน 3 คน โดยผ่านความเห็นชอบของคณะกรรมการวิชาการ คณะวิศวกรรมศาสตร์ ในคราวประชุมครั้งที่ 37-2/2562 เมื่อวันที่ 7 กุมภาพันธ์ 2562 เรียบร้อยแล้ว ดังนี้

**ภาคการศึกษาต้น**

- สาขาวิชาวิศวกรรมเคมี (ม.6) จำนวน 1 คน

- สาขาวิชาวิศวกรรมเครื่องกล จำนวน 1 คน

- สาขาวิชาวิศวกรรมโยธา จำนวน 1 คน

- สาขาวิชาวิศวกรรมอุตสาหการ จำนวน 1 คน

**ภาคการศึกษาปลาย**

- สาขาวิชาวิศวกรรมโยธา จำนวน 2 คน

- สาขาวิชาวิศวกรรมโยธา (ม.6) จำนวน 1 คน

รวมทั้งสิ้น จำนวน 7 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.6 ปรับระดับคะแนน กรณีลงทะเบียนเรียนในหมวดวิชาเลือกเสรีเกินกว่าที่หลักสูตรกำหนด**

รองคณบดีฝ่ายวิชาการ ได้เสนอต่อที่ประชุมว่า ด้วยงานพัฒนาวิชาการและพัฒนานักศึกษา ได้ตรวจสอบการลงทะเบียนของนักศึกษา ปรากฏว่ามีนักศึกษาคณะวิศวกรรมศาสตร์ ลงทะเบียนเรียนวิชา ในหมวดวิชาเลือกเสรีเกินกว่าที่หลักสูตรกำหนด จำนวน 2 คน ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 37-2/2562 เมื่อวันที่ 7 กุมภาพันธ์ 2562 พิจารณาแล้วมีมติ ให้ปรับระดับคะแนนเป็น S ในรายวิชาที่นักศึกษาลงทะเบียนเรียนเกินกว่าที่หลักสูตรกำหนด จึงเสนอ ที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.7 (ร่าง) ประกาศคณะฯ เรื่อง หลักเกณฑ์และแนวทางปฏิบัติเกี่ยวกับการตรวจสอบ ระดับคะแนน**

รองคณบดีฝ่ายวิชาการได้เสนอต่อที่ประชุมว่า ด้วยเป็นการสมควรปรับปรุงประกาศคณะฯ เรื่อง หลักเกณฑ์และแนวทางปฏิบัติเกี่ยวกับการตรวจสอบระดับคะแนน ให้เป็นไปตามพระราชบัญญัติมหาวิทยาลัยขอนแก่น พ.ศ. 2558 และโครงสร้างการบริหารงานคณะวิศวกรรมศาสตร์ พ.ศ. 2561 งานพัฒนาวิชาการและพัฒนานักศึกษาจึงได้จัดทำ (ร่าง) ประกาศคณะฯ เรื่อง หลักเกณฑ์และแนวทางปฏิบัติเกี่ยวกับการตรวจสอบระดับคะแนน ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 37-2/2562 เมื่อวันที่ 7 กุมภาพันธ์ 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

**- ข้อ 4 จาก “...เงินมัดจำ 100 บาท...” แก้ไขเป็น “...เงินมัดจำ 200 บาท...”**

**- ข้อ 6.1 จาก “...เงิรายได้...” แก้ไขเป็น “...เงินรายได้...”**

**ทั้งนี้ ให้ฝ่ายวิชาการดำเนินการต่อไป**

**5.8 ขออนุมัติปรับปรุงหลักสูตร ประเภทปรับปรุงเล็กน้อย**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมคอมพิวเตอร์ มีความประสงค์ขอปรับปรุงหลักสูตรวิศวกรรมศาสตรบัณฑิต สาขาวิชาวิศวกรรมคอมพิวเตอร์ (หลักสูตรปรับปรุง พ.ศ. 2560) ประเภทปรับปรุงเล็กน้อย เนื่องจากหลักสูตรมีการปรับเปลี่ยนแผนการศึกษาในชั้นปีที่ 3 และสาขาวิชาวิศวกรรมเครื่องกล มีความประสงค์ขอปรับปรุงหลักสูตรวิศวกรรมศาสตรบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ. 2560) ประเภทปรับปรุงเล็กน้อย เนื่องจากหลักสูตรมีการปรับเปลี่ยนแผนการศึกษาในชั้นปีที่ 2 และขออนุมัติเปลี่ยนแปลงอาจารย์ผู้รับผิดชอบหลักสูตร อาจารย์ประจำหลักสูตร และอาจารย์ผู้สอน โดยได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 37-2/2562 เมื่อวันที่ 7 กุมภาพันธ์ 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการแก้ไขคุณวุฒิ ในแบบพิมพ์ สมอ. 08 ราย รองศาสตราจารย์สุรสิทธิ์ ปิยะศิลป์ ให้ถูกต้องก่อนดำเนินการต่อไป**

**5.9 รายงานผลการไปปฏิบัติงานเพื่อเพิ่มพูนความรู้ทางวิชาการ**

รองคณบดีฝ่ายวิชาการได้เสนอต่อที่ประชุมว่า เพื่อให้การดำเนินการให้คณาจารย์ไปปฏิบัติงาน เพื่อเพิ่มพูนความรู้ทางวิชาการดำเนินไปด้วยความเรียบร้อย ถูกต้องตามระเบียบ จึงขอให้พิจารณาผลการประเมินรายงานความก้าวหน้าการไปปฏิบัติงานเพื่อเพิ่มพูนความรู้ทางวิชาการ ระยะที่ 4 ราย รองศาสตราจารย์พนกฤษณ คลังบุญครอง ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 37-2/2562 เมื่อวันที่ 7 กุมภาพันธ์ 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 รายชื่อบุคลากรที่สร้างชื่อเสียงให้กับคณะวิศวกรรมศาสตร์ รอบที่ 1/2562**

รองคณบดีฝ่ายบริหารได้เสนอต่อที่ประชุมว่า ตามที่ฝ่ายบริหารได้แจ้งให้สาขาวิชาและหน่วยงานพิจารณาบุคลากรในสังกัดที่สร้างชื่อเสียงให้กับคณะวิศวกรรมศาสตร์ เพื่อรับการเพิ่มระดับคะแนนสุดท้ายของรอบที่ 1/2562 (ผลงานตั้งแต่วันที่ 1 มิถุนายน 2561 ถึงวันที่ 30 พฤศจิกายน 2561) เพื่อประกอบการพิจารณาเลื่อนเงินเดือน รอบ 1 เมษายน 2562 บัดนี้ สาขาวิชาได้แจ้งรายชื่อผู้ที่สร้างชื่อเสียงให้กับคณะฯ รอบที่ 1/2562 เรียบร้อยแล้ว จำนวน 2 ราย จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ประชุมพิจารณาแล้วมีมติเห็นชอบ โดยเทียบสัดส่วนคะแนนที่ได้รับจากร้อยละของงาน ที่ทำและในการร่วมงานหนึ่งๆ หากได้รับรางวัลมากกว่า 1 รายการ ให้นับรายการสูงสุด เพียงรายการเดียว มีรายละเอียด ดังนี้**

| **ชื่อ-สกุล** | **รางวัล** | **สัดส่วน** | **หลักเกณฑ์** | **ผลการพิจารณา** |
| --- | --- | --- | --- | --- |
| **รศ.ศราวุธ**  **ชัยมูล** | **1. รางวัล Best paper Award**  **จากหน่วยงาน ECTI Association ประเทศไทย** | **25 %** | **เพิ่มร้อยละ**  **3 %** | **เพิ่มร้อยละ0.75 %** |
| **2. รางวัล บทความดีเด่นสาขาคอมพิวเตอร์และเทคโนโลยีสารสนเทศ (CP)**  **จากหน่วยงาน EEAAT ประเทศไทย** | **50 %** | **เพิ่มร้อยละ**  **2 %** | **เพิ่มร้อยละ**  **1 %** |
| **3. รางวัล บทความดีเด่นสาขาไฟฟ้าสื่อสาร (CM)**  **จากหน่วยงาน EEAAT ประเทศไทย** | **15 %** | **เพิ่มร้อยละ**  **2 %** | **-** |
| **ศ.สุจินต์**  **บุรีรัตน์** | **1. รางวัล Outstanding reviewer**  **จากหน่วยงาน Elsevier ประเทศเนเธอร์แลนด์** | **100 %** | **เพิ่มร้อยละ**  **3 %** | **เพิ่มร้อยละ**  **3 %** |
| **2. รางวัล เมธีวิจัยอาวุโส สกว.**  **จากหน่วยงาน สกว. ประเทศไทย** | **100 %** | **เพิ่มร้อยละ**  **2 %** | **เพิ่มร้อยละ**  **2 %** |

**ทั้งนี้ ให้ตรวจสอบข้อมูลผลงาน ราย รศ.ศราวุธ ชัยมูล เป็นผลงานที่ส่งเข้าประกวดในนาม คณะวิศวกรรมศาสตร์ มหาวิทยาลัยขอนแก่นหรือไม่ และให้ฝ่ายบริหารดำเนินการต่อไป**

**5.11 การดำเนินการรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ (สาขาวิศวกรรมโทรคมนาคมหรือที่เกี่ยวข้อง) เลขประจำตำแหน่ง 5750**

รองคณบดีฝ่ายบริหารได้เสนอต่อที่ประชุมว่า ตามที่คณะฯ ได้ประกาศรับสมัครคัดเลือกบุคคล เข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 5750 สังกัดคณะวิศวกรรมศาสตร์ (ปฏิบัติงานที่สาขาวิชาวิศวกรรมไฟฟ้า) ตามประกาศมหาวิทยาลัยขอนแก่น (ฉบับที่ 2287/2561) ลงวันที่ 23 สิงหาคม 2561 ผลปรากฏว่า มีผู้สมัครเข้ารับการคัดเลือกและชำระเงินค่าธรรมเนียมการสมัคร จำนวน 1 ราย ซึ่งขาดคุณสมบัติข้อ 1.4 แห่งประกาศรับสมัคร จึงเป็นผู้ไม่มีสิทธิ์ เข้ารับการคัดเลือกในตำแหน่งดังกล่าว ตามประกาศมหาวิทยาลัยขอนแก่น (ฉบับที่ 3622/2561) ลงวันที่ 25 ธันวาคม 2561 ฝ่ายบริหารจึงขอเสนอที่ประชุม เพื่อพิจารณาการดำเนินการรับสมัครคัดเลือกบุคคลเข้าปฏิบัติงานต่อไป ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้ดำเนินการเปิดรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 5750 เพื่อรองรับหลักสูตรนานาชาติ จึงเพิ่มคะแนนผลสอบทักษะภาษาอังกฤษ ทั้งนี้ กำหนดคุณวุฒิพื้นฐานปริญญาตรี วิศวกรรมศาสตรบัณฑิต ทุกสาขาวิชา และคุณวุฒิปริญญาเอกที่รองรับหลักสูตร นานาชาติ อาทิ วิศวกรรมโทรคมนาคม วิศวกรรมโลจิสติกส์ วิศวกรรมเคมี และวิศวกรรมสื่อดิจิทัล โดยให้ฝ่ายแผนยุทธศาสตร์และพัฒนาคุณภาพนำหารือกับประธานหลักสูตรนานาชาติทุกหลักสูตรในรายละเอียดก่อนดำเนินการต่อไป**

**5.12 ผลการวิเคราะห์จุดแข็ง จุดอ่อน โอกาส และอุปสรรค**

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามที่ฝ่ายแผนยุทธศาสตร์และพัฒนาคุณภาพได้ดำเนินการจัดทำการระดมสมองการวิเคราะห์จุดแข็ง จุดอ่อน โอกาส และอุปสรรค (SWOT) ประจำปีงบประมาณ พ.ศ. 2562 เมื่อวันพฤหัสบดีที่ 7 กุมภาพันธ์ 2562 ณ ห้องสัมมนา 2 ชั้น 9 ตึกเพียรวิจิตร พร้อมกับรวบรวมข้อคิดเห็นเพิ่มเติมจากแบบฟอร์มทั้งรูปแบบเอกสารและผ่านช่องทางออนไลน์ที่ฝ่ายแผนฯ ได้จัดทำไว้ให้บุคลากรภายในคณะฯ ได้มีส่วนร่วมในการวิเคราะห์ฯ อย่างทั่วถึง เพื่อค้นหาจุดแข็ง จุดอ่อน หรือสิ่งที่อาจเป็นปัญหาหรือโอกาสสำคัญในการดำเนินงานในปัจจุบันและอนาคต รวมถึงข้อเสนอร่วมในการกำหนดทิศทางในการพัฒนาคณะฯ เพื่อประกอบการพิจารณาการสรรหาคณบดีด้วย นั้น โดยได้ผ่านความเห็นชอบจากที่ประชุมคณะกรรมการขับเคลื่อนยุทธศาสตร์ด้านแผนยุทธศาสตร์และพัฒนาคุณภาพ คณะวิศวกรรมศาสตร์ มหาวิทยาลัยขอนแก่น เมื่อวันที่ 12 กุมภาพันธ์ 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีการแก้ไขในรายละเอียด และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล - ไม่มี -**

**ระเบียบวาระที่ 7 เรื่องอื่นๆ**

**7.1 การปรับเปลี่ยนการเปิด-ปิดภาคการศึกษา แบบภูมิภาคอาเซียน**

ประธานได้หารือที่ประชุมว่า ตามที่มหาวิทยาลัยขอนแก่นได้สอบถามข้อคิดเห็นของคณะฯ เกี่ยวกับการปรับเปลี่ยนการเปิด-ปิดภาคการศึกษา จาก การเปิด-ปิดภาคการศึกษา แบบภูมิภาคอาเซียน ไปเป็น การเปิด-ปิดภาคการศึกษา เปิดภาคการศึกษาต้น ในเดือนมิถุนายน ของปีการศึกษานั้น จึงขอหารือที่ประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**เลิกประชุมเวลา 16.00 น.**

(นายทองปาน สุนทรารักษ์)

กรรมการและเลขานุการที่ประชุมคณะฯ

นายภาณุพงศ์ ต.ประเสริฐ

นางสาวมาริษา นันสมบัติ

ผู้ช่วยเลขานุการที่ประชุม